Det libanesiske parlamentet.
**Valget i Libanon 2009** er et parlamentsvalg som ble avholdt 7. juni 2009. Valget sto mellom den pro-vestlige blokken 14. mars-alliansen og den pro-syriske 8. mars-alliansen, som blant annet består av Hizbollah. Det ble valgt 128 medlemmer. Loven gir også libanesere som bor i utlandet, lov til å stemme. Etter at stemmegivningen var ferdig erklærte 14. mars-alliansen seg som vinnere. Det ble anslått at de fikk 70 seter.

14. mars-alliansen ledes av Saad Hariri, som også er partileder for Framtidsbevegelsen. Alliansen består av sunnimuslimer, drusere og noen maronitter. 8. mars-alliansen ledes av Hizbollah-leder Hassan Nasrallah, og består av sjiamuslimene og tidligere general Michel Aouns maronittiske parti. Alliansen har også støtte i mindre kristne miljøer. Før valget har 14. mars-alliansen 68 seter i parlamentet, mens 8. mars-alliansen har 56 seter. 

Libanons valglov sier at man ikke får lov til å stemme i utlandet, så libanesere som bor i utlandet, får gratis tur til hjemlandet i anledning av stemmegivning. 4. juni ble det meldt at 19 000 libanesere hadde kommet til landet de to siste dagene. En rapport viste at nærmere 80 000 libanesere ville bli flydd inn fra utlandet for å stemme, til en pris på 97 millioner dollar.

Før valget hadde en ny valglov blitt innført, som blant annet senket aldersgrensen for stemmegiving fra 21 år til 18 år, men på grunn av grunnlovsreglene vil den ikke bli innført før etter valget.

Valget ses på som veldig viktig i Midtøsten og har blant annet ført til at USAs utenriksminister Hillary Clinton og visepresident Joe Biden har besøkt landet for å gi sin støtte til demokratiet. Kjøp av stemmer er et stort problem for valget. Mange hundre millioner dollar kommer inn i landet for å bli brukt til stemmekjøp, eller infrastrukturbygging til støtte for enkeltkandidater. Saudi-Arabia alene støtter kandidater som stiller mot Hizbollahs med mange hundre millioner.

Fordeling av seter
------------------

Taif-avtalen fra 1989 sa at kristne og muslimer skulle ha like mange seter i parlamentet, altså 64 seter hver. Fordelingen til de forskjellige folkeslagene og trossamfunne ser slik ut:

| Trosretning | Antall |
| --- | --- |
| Maronitter | 34 |
| Gresk-ortodokse | 14 |
| Gresk-katolske | 8 |
| Armensk-ortodokse | 5 |
| Armensk-katolske | 1 |
| Protestanter | 1 |
| Andre kristne | 1 |
| Kristne totalt | 64 |
| Sunni | 27 |
| Sjia | 27 |
| Drusere | 8 |
| Alawitter | 2 |
| Muslimer totalt | 64 |
| Totalt | 128 |

Det er også spesifisert hvor mange de forskjellige har innen hvert valgdistrikt.

| Fordeling av seter i Libanons parlamentsvalg i 2009 i overensstemmelse med Doha-avtalen. | Totalt | Maronitter | Sjia | Sunni | Gresk-ortodokse | Drusere | Armenere | Gresk-katolske | Alawitter | Protestanter | Andre kristne |
| --- | --- | --- | --- | --- | --- | --- | --- | --- | --- | --- | --- |
| Beirut **19** | Beirut 1 | 5 | 1 | - | - | 1 | - | 2 | 1 | - | - | - |
| Beirut 2 | 4 | - | 1 | 1 | - | - | 2 | - | - | - | - |
| Beirut 3 | 10 | - | 1 | 5 | 1 | 1 | - | - | - | 1 | 1 |
| Bekaa **23** | Baalbek+Hermel | 10 | 1 | 6 | 2 | - | - | - | 1 | - | - | - |
| Zahleh | 7 | 1 | 1 | 1 | 1 | - | 1 | 2 | - | - | - |
| Rashaya+Vest-Bekaa | 6 | 1 | 1 | 2 | 1 | 1 | - | - | - | - | - |
| Libanonfjellene **35** | Jbeil | 3 | 2 | 1 | - | - | - | - | - | - | - | - |
| Kisrawan | 5 | 5 | - | - | - | - | - | - | - | - | - |
| Nord-Metn | 8 | 4 | - | - | 2 | - | 1 | 1 | - | - | - |
| Baabda | 6 | 3 | 2 | - | - | 1 | - | - | - | - | - |
| Aley | 5 | 2 | - | - | 1 | 2 | - | - | - | - | - |
| Chouf | 8 | 3 | - | 2 | - | 2 | - | 1 | - | - | - |
| Nord-Libanon **28** | Akkar | 7 | 1 | - | 3 | 2 | - | - | - | 1 | - | - |
| Dinniyeh & Minieh | 3 | - | - | 3 | - | - | - | - | - | - | - |
| Bsharreh | 2 | 2 | - | - | - | - | - | - | - | - | - |
| Tripoli | 8 | 1 | - | 5 | 1 | - | - | - | 1 | - | - |
| Zgharta | 3 | 3 | - | - | - | - | - | - | - | - | - |
| Koura | 3 | - | - | - | 3 | - | - | - | - | - | - |
| Batrun | 2 | 2 | - | - | - | - | - | - | - | - | - |
| Sør-Libanon **23** | Saida | 2 | - | - | 2 | - | - | - | - | - | - | - |
| Tyre | 4 | - | 4 | - | - | - | - | - | - | - | - |
| Zahrani | 3 | - | 2 | - | - | - | - | 1 | - | - | - |
| Hasbaya & Marjeyoun | 5 | - | 2 | 1 | 1 | 1 | - | - | - | - | - |
| Nabatiyeh | 3 | - | 3 | - | - | - | - | - | - | - | - |
| Bint Jbeil | 3 | - | 3 | - | - | - | - | - | - | - | - |
| Jezzine | 3 | 2 | - | - | - | - | - | 1 | - | - | - |
| **Total 128** | 128 | 34 | 27 | 27 | 14 | 8 | 6 | 8 | 2 | 1 | 1 |

Referanser
----------

1. ↑  Lebanon approves new election law – artikkel hos BBC.
2. ↑  Provestlig allianse erklærer seier i Libanon – artikkel i Dagbladet, publisert 8. juni.
3. ↑  Parties spend big to lure voters to their side - artikkel i The Daily Star, skrevet av AFP. Publisert 15. mai 2009. «A Western diplomat, on condition of anonymity, told AFP he had received reports that 5,000 Lebanese living in Australia were being flown in to take part in the vote.»
4. ↑  19000 Lebanese Returned to Lebanon in Past Two Days - artikkel hos Naharnet Newsdesk, publisert 4. juni 2009.
5. ↑  Lebanese-Canadians flock home to vote - artikkel hos United Press International.
6. ↑  Lebanon Election Draws International Scrutiny - artikkel hos The Wall Street Journal. Publisert 23. mai 2009.
7. 1 2  Foreign Money Seeks to Buy Lebanese Votes - artikkel i The New York Times. Publisert 22. april 2009. «The parliamentary elections here in June are shaping up to be among the most expensive ever held anywhere, with hundreds of millions of dollars streaming into this small country from around the globe.»
8. ↑  Blacksmiths of Lebanon: 2009 Electoral Districts

Eksterne lenker
---------------

* Offisiell nettside for valget